Up-373/04
Natisni
Opravilna št.:
Up-373/04
Datum odločitve:
21. 12. 2005
ECLI:
ECLI:SI:USRS:2005:Up.373.04
Akt:
Ustavna pritožba družbe A. zoper sklep Vrhovnega sodišča št. III Ips 52/2003 z dne 13. 1. 2004 in zoper dopis Vrhovnega državnega tožilstva št. Ctz 97/2004-5/SŠ-mj z dne 29. 4. 2004
Izrek:
Ustavna pritožba družbe A. zoper sklep Vrhovnega sodišča št. III Ips 52/2003 z dne 13. 1. 2004 in zoper dopis Vrhovnega državnega tožilstva št. Ctz 97/2004-5/SŠ-mj z dne 29. 4. 2004 se zavrže.
Evidenčni stavek:
Ustavno sodišče ustavno pritožbo vloženo po izteku 60 dnevnega prekluzivnega roka kot prepozno zavrže.
Ustavna pritožba zoper dopis Vrhovnega državnega tožilstva ni dovoljena, ker ne gre za akt prvem odstavku 50. člena Zakona o Ustavnem sodišču. Zato jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 5. 2004
Vrsta odločitve:
sklep
Vrsta rešitve:
zavrženje
Dokument:
US25435
Dokument v PDF obliki:
Up-373-04.pdf
116 KB
Prenesite datoteko
Up-373/04-9
21. 12. 2005
SKLEP
Ustavno sodišče je v postopku za preizkus ustavne pritožbe družbe A., d.o.o., Ž., ki jo zastopa B. B. - B., odvetnica v Z., na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. zoper sklep Vrhovnega sodišča št. III Ips 52/2003 z dne 13. 1. 2004 in zoper dopis Vrhovnega državnega tožilstva št. Ctz 97/2004-5/SŠ-mj z dne 29. 4. 2004 se zavrže.
Obrazložitev
1. Pritožnica je dne 28. 5. 2004 vložila ustavno pritožbo zoper sklep Vrhovnega sodišča in zoper dopis Vrhovnega državnega tožilstva, navedena v izreku.
2. Ustavna pritožba zoper sklep Vrhovnega sodišča ni dopustna, ker je prepozna. Iz podatkov, ki jih je Ustavnemu sodišču poslalo Okrožno sodišče v Ljubljani, izhaja, da je bil pritožničini pooblaščenki sklep Vrhovnega sodišča vročen dne 25. 2. 2004. Posamični akt, ki ga je v konkretni zadevi mogoče izpodbijati z ustavno pritožbo, je sklep Vrhovnega sodišča. Šestdesetdnevni rok za vložitev ustavne pritožbe (prvi odstavek 52. člena Zakona o Ustavnem sodišču – v nadaljevanju ZUstS) je tako pričel teči z vročitvijo tega sklepa pritožnici oziroma njeni pooblaščenki in ne šele z vročitvijo dopisa Vrhovnega državnega tožilstva. Vložitev pobude državnemu tožilcu za vložitev zahteve za varstvo zakonitosti namreč ne vpliva na tek roka za vložitev ustavne pritožbe, saj takšna pobuda ni pravno sredstvo.
4. Ustavna pritožba zoper dopis Vrhovnega državnega tožilstva pa ni dovoljena. Izpodbijani dopis namreč ni posamičen akt po prvem odstavku 50. člena ZUstS, s katerim bi bilo odločeno o kakšni pritožničini pravici ali obveznosti.
5. Glede na navedeno je Ustavno sodišče ustavno pritožbo kot prepozno oziroma kot nedovoljeno zavrglo.
6. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić